open-index/open-wikipedia-markdown huggingface dataset:
יחסי אוגנדה–אוסטרליה

**יחסי אוגנדה–אוסטרליה** הם היחסים הדיפלומטיים שבין **[[אוגנדה|הרפובליקה של אוגנדה]]** לבין **[[אוסטרליה|הקהילייה של אוסטרליה]]**.

## היסטוריה
בין הרפובליקה של אוגנדה לבין הקהילייה של אוסטרליה מתקיימים יחסים דיפלומטיים רשמיים. שתי המדינות הן חברות מלאות בארגון האומות המאוחדות ובחבר העמים הבריטי. בין המדינות מתנהל סחר לא משמעותי מאוד בהיקפו.

## נציגויות דיפלומטיות
* אוסטרליה אינה מיוצגת באוגנדה בדרג השגרירות. אוסטרליה מיוצגת באוגנדה בדרג הקונסולרי באמצעות קונסוליה רשמית שהיא מחזיקה בקמפלה, בירת המדינה. אוסטרליה האמינה את שגרירותה שבניירובי, בירת קניה, על אוגנדה.
* אוגנדה מיוצגת באוסטרליה בדרג השגרירות באמצעות נציבות גבוהה שהיא מחזיקה בקנברה, בירת המדינה. אוגנדה מיוצגת באוסטרליה גם בדרג הקונסולרי באמצעות שתי קונסוליות שהיא מחזיקה בערים פרת', וסידני.

## קישורים חיצוניים

* Uganda, משרד החוץ של אוסטרליה

## הערות שוליים

קטגוריה:ערכים ללא קטגוריות פיזיות - יחסי חוץ
אוריונידס

[ממוזער|240px|שלד של [פלקריוס.]]
**אוריונידס** (שם מדעי: **Orionides**) היא קבוצה של דינוזאורים טורפים מתת-הסדרה תרופודה. הם חיו בין היורה התיכון לפני 175.6 מיליון שנה עד ללפני 66 מיליון שנה, עם הכחדת הקרטיקון (למעט העופות). הקבוצה הוגדרה ב-2012 בידי החוקרים "Carrano, Benson & Sampson", והיא נקראה על שם דמות הצייד הענק מהמיתולוגיה היוונית אוריון. כמו כן היא מכונה על שם קבוצת הכוכבים אוריון, בה ישנו כוכב בשם Alektropodion - "רגלי תרנגולת".

בני קבוצה זו כוללת את מרבית התרופודים שחיו ביורה ובקרטיקון, והיא מכילה את המינים שנפרדו מהצרטוזאורים. בקבוצה זו כלולים כל התרופודים הגדולים ביותר, כשהגדולים מכולם הם הספינוזאורוס, הגיגאנוטוזאורוס, הקרכרודונטוזאורוס והטירנוזאורוס.

הקבוצה מתחלקת ל-2 קבוצות עיקריות: המגלוזאורים שכוללים את המגלוזאוריים והספינוזאוריים, ואת האוונתרפודים, בהם הקרנוזאורים והקלורוזאורים וייתכן שגם המגרפטוריים.

## מיון
*על-משפחה מגלוזאורים (Megalosauroidea)
**משפחה פיאטזקזאוריים (Piatnitzkysauridae)
**קבוצה Megalosauria
***משפחה מגלוזאוריים (Megalosauridae)
***משפחה ספינוזאוריים (Spinosauridae)
*קבוצה אוונתרפודה (Avetheropoda)
**משפחה מגרפטוריים (Megaraptoridae)
**אינפרא-סדרה קרנוזאוריה (Carnosauria)
**קבוצה קלורוזאוריה (Coelurosauria) - ממנה התפתחו העופות

## קישורים חיצוניים

קטגוריה:טטנורים
רגינה בל

**רגינה איליין בל** (באנגלית: **Regina Elaine Belle**; נולדה ב-17 ביולי 1963) היא זמרת-יוצרת ושחקנית אמריקאית.

## קורות חיים
בל נולדה באנגלווד שבניו ג'רזי. היא למדה בתיכון דווייט מורו, שם למדה לנגן בטרומבון. לאחר סיום הלימודים, בל למדה אופרה בבית הספר מנהטן למוזיקה. היא למדה באוניברסיטת ראטגרס והפכה לסולנית הרכב הג'אז של בית הספר. ההשפעות המוזיקליות של בל כוללות את פיליס היימן, בילי הולידיי, שירלי קיסר, פטי לבל וננסי וילסון.

## קריירה
בשנת 1987 הוציאה את אלבום הבכורה שלה "All By Myself". האלבום כולל את הלהיטים הראשונים שלה "So Many Tears" ו-"Show Me the Way". באותה השנה, הקליטה בל את הדואט המצליח הראשון שלה עם פיבו ברייסון, "Without You", שיר הנושא מסרט הקומדיה "Leonard Part 6", שיצא גם הוא בשנת 1987. השיר היה הסינגל הראשון שלה שהגיע למצעד השירים העכשוויים למבוגרים, תוך שהגיע למקום השמיני. כמו כן, היה השיר גם הסינגל הראשון שלה שהופיע במצעד הסינגלים הבריטי.

ב-1989 הוציאה את אלבומה השני, "Stay with Me". האלבום הגיע בשיאו למקום הראשון במצעד אלבומי ה-R&B/היפ-הופ.

ב-1992 הקליטה יחד עם פיבו ברייסון עבור פסקולו של הסרט אלאדין גרסת כיסוי לשיר "A Whole New World". ביצועם היה מועמד לפרס גראמי לביצוע הפופ הטוב ביותר על ידי צמד או להקה.

ב-1993, הוציאה את אלבומה השלישי, "Passion". האלבום הגיע למעמד של "אלבום זהב".

ב-1994 הוציאה את השיר "Far Longer than Forever" יחד עם ג'פרי אוסבורן. בשנת 1995, השיר היה מועמד לפרס גלובוס הזהב.

ב-1995 הוציאה את אלבומה החמישי, "Reachin' Back". האלבום כלל את הלהיט "Love T.K.O.", שהגיע למקום ה-29 במצעד שירי ה-R&B\היפ הופ.

ב-1998, הוציאה את אלבומה השישי, "Believe in Me", אלבומה הראשון והיחיד שיצא לאחר חתימתה בחברת התקליטים MCA רקורדס.

ב-2001, הוציאה את אלבומה השביעי, "This Is Reginal", האלבום לא הצליח לשחזר את הצלחת אלבומיה הקודמים.

ב-2004 הוציאה את אלבומה השמיני, "Lazy Afternoon", בהפקתו של ג'ורג' דיוק. האלבום כלל גרסאות כיסוי לשירים שונים, בהם "For the Love of You" של האחים איסלי ו"If I Ruled the World" של טוני בנט.

בשנת 2007 היא שיתפה פעולה עם סקסופוניסט הג'אז פול טיילור, תוך שכתבה וביצעה מספר שירים מתוך אלבומו, "Ladies Choice".

בשנת 2008 הוציאה את אלבום הגוספל "Love Forever Shines", תחת חסותה של חברת "פנדולום". ב-2012, הוציאה אלבום גוספל נוסף בשם "Higher".

## קישורים חיצוניים

* 

## הערות שוליים

קטגוריה:זמרות-יוצרות אמריקאיות
קטגוריה:שחקניות אמריקאיות
קטגוריה:זוכות פרס גראמי
קטגוריה:זמרות אפרו-אמריקאיות
קטגוריה:אמריקאיות שנולדו ב-1963
קטגוריה:אמריקאים שנולדו ב-1963
רונישה מקגרגור

**רונישה מקגרגור** (באנגלית: **Roneisha McGregor**; נולדה ב-9 באוקטובר 1997) היא אתלטית ג'מייקנית, סגנית אלופת העולם בריצת שליחים 4x400 מטר משולב ומדליסטית כסף בריצת שליחות 4x400 מטר (טוקיו 2025).

## קריירה
### 2019
במשחקים הפאן אמריקאיים שנערכו בלימה, פרו ב-10 באוגוסט 2019 זכתה מקגרגור במדליית ארד בריצת שליחות 4x400 מטר, ביחד עם סטפני אן מקפירסון, נתויה גול וטיפאני ג'יימס בתוצאה של 3:27.61 דקות, אחרי ארצות הברית (3.26.46 דקות) וקנדה (3.27.01 דקות).

באליפות העולם שנערכה בדוחה, קטר ב-29 בספטמבר אותה שנה היא זכתה בשתי מדליות, כסף וארד. מדליית כסף בריצת שליחים 4x400 מטר משולבת ביחד עם נייתון אלן, טיפאני ג'יימס וג'בון פרנסיס בתוצאה של 3:11.78 דקות, אחרי ארצות הברית שקבעה שיא עולם חדש של 3:09.34 דקות ולפני בחריין (3:11.82 דקות) ומדליית ארד בריצת שליחות 4x400 מטר לאחר שרצה בשלב המוקדמות.

## קישורים חיצוניים

## הערות שוליים

קטגוריה:אצניות ג'מייקניות
קטגוריה:אתלטיות ג'מייקניות באולימפיאדת טוקיו (2020)
קטגוריה:רצות באולימפיאדת טוקיו (2020)
קטגוריה:ג'מייקניות שנולדו ב-1997
טווינק

[ממוזער|קבוצת גברים ב[מצעד הגאווה באולבני, יוני 2009. ג'ייסון דיננט (במרכז) מ-*Naked Boy News*, נחשב לטווינק באותה העת.]]
**טווינק** (באנגלית: **Twink**) הוא סלנג הומוסקסואלי לגבר צעיר בשנות העשרה המאוחרות שלו ועד שנות העשרים המוקדמות, שתכונותיו עשויות לכלול: משיכה גופנית כללית; פנים וגוף עם מעט או ללא שיער; מבנה דק עד ממוצע ומראה נערי.

## אטימולוגיה
ישנה אי הסכמה על מקור המונח טווינק. יש מי שמייחסים אותו למונח "טוואנק"; כינוי ישן מהסלנג הלהט"בי הבריטי, להומוסקסואלים פסיביים. פירוש המונח הוא "זונה הומוסקסואלית ממין זכר". כלומר, "גבר שמוכן להפוך לבן זוג של כל גבר דומיננטי". במילון אוקספורד נטען כי המונח נטבע בשנות השבעים.

מנגד, יש מי שמייחסים את מקור המונח לחטיף המבוסס על עוגת ספוג הנקראת, "טווינקי". החטיף נחשב בדרך כלל למאכל ג'אנק פוד שמכיל: "ערך תזונתי מועט, מתוק ומלא בקרם". אותו ה"קרם" בלשון נקייה הוא נוזל הזרע.

## היסטוריה
בשל מקורותיו האטימולוגיים הלא ברורים, טענה סוזן דרייבר כי המונח "מבוסס על גילנות וגזענות". לפי הניתוח של דרייבר, מדובר ב"גבר צעיר ולבן, שמהווה מושא לפטיש והופך לסוג של מוצר צריכה... ומיוצג בפשטות באמצעי גזע וגיל: לבן וצעיר".

טווינקים הם לעיתים קרובות מגולחים וזאת, כדי להדגיש מראה צעיר ורענן. הם בדרך כלל בתחילת שנות העשרים לחייהם, רזים ולרוב בעלי מראה נערי. יש המשתמשים במונח כדי להתייחס לגברים נשיים . כמו כן, המונח שימש "דובים" וגברים הומוסקסואלים למטרות גנאי. במקרים מסוימים זהו מונח נייטרלי המהווה את הניגוד למונח הדובים. בנוסף לכך, יש שימוש נרחב במונח בתעשיית הפורנוגרפיה ההומוסקסואלית.

## שימוש
[טקסט=Grindr survey asking users what subculture they identify with|ממוזער| סקר ב[גריינדר, בו שאלו את המשתמשים באיזו תת-תרבות הם מזדהים. (לפני העדכון של 2017)]]

### בתרבות פופולרית
בספרו, Never Enough (2007) על רצח שבוצע בשנת 2003 בהונג קונג, שתואר על ידי ביקורות הספרים של הניו יורק טיימס כ"קלישאה", ג'ו מקגיניס מתאר מקרה בבית משפט בו המונח הוגדר כ-"מונח הומוסקסואלי, המשמש לציון הומוסקסואל אטרקטיבי, בעל מראה צעיר, בין הגילאים 18–23, אקטומורף רזה ועם מעט \ ללא שיער גוף, לעיתים קרובות בלונדיני ולעיתים קרובות אך לא בהכרח, גם לבן".

המסאי זב ג'יי טורטוריצ'י ציין כי התעשייה הפורנוגרפית של הטווינקים משגשגת. כמו כן, הוסיף כי טווינק נמדד "על החיצוניות שלו ולא על העומק הפנימי שלו". עוד אמר, כי "ניתן לראות את ה-'טווינקים' כתת-ז'אנר פופולרי בפורנו ההומוסקסואלי, הנצרך ברחבי העולם".

אפליקציית ההיכרויות גריינדר, משתמשת אף היא במונח, תוך שהיא לוקחת אותו בחשבון כחלק מהקריטריונים במנוע החיפוש שלה.

### קוד טווינק
בדומה ל-"קודים" אחרים, כגון קוד הדוב, קוד הטווינק הוא קבוצה של סמלים הכוללת בתוכה אותיות, ספרות ותווים אחרים הנמצאים בדרך כלל במקלדות מחשב מודרניות ומערביות ומשמשות לתיאור ולדירוג של טוונקים. קוד זה בא לידי ביטוי ושימוש בפוסטים, בדוא"ל, בקבוצות דיון ובפורומים. הקוד כולל: תכונות פיזיות, כמו "c" לצבע שיער (מבלונדיני לשחור); "I" לאורך שיער (מקרחת / מגולחת ונקייה לשיער שופע); "h" לכמות שיער גוף; "y" למראה נעורים; ו-"e" עבור גודל; וכן תכונות אישיות, כמו "q" לקבוצת המלכות וסוגיה; והעדפות מיניות, כדוגמת "k" עבור "הגורם הקינקי".

## ראו גם
* נטייה מינית

## קישורים חיצוניים

## הערות שוליים

קטגוריה:מגדר
קטגוריה:להט"ב: סלנג ומונחים
קטגוריה:הומוסקסואליות גברית
אוונתרפודה

**אוונתרפודה** (שם מדעי: **Avetheropoda**; מילולית: "תרופודי עופות") היא קבוצה של דינוזאורים טורפים מתת-הסדרה תרופודה. הם חיו בין היורה התיכון לפני 175.6 מיליון שנה עד לפני 66 מיליון שנה, עם הכחדת הקרטיקון (למעט העופות). קבוצה זו הוגדרה ב-1988 בידי החוקר גרגורי ס. פאול.

בני קבוצה זו כוללים את משפחת המגרפטוריים שהוגדרה לאחרונה, את הקרנוזאורים, בהם המטריאכאנטוזאוריים, אלוזאוריים, הנאוונאטוריים והקרכרודונטוזאוריים ואת קבוצת הקלורוזאורים הכוללים את הטירנוזאורים, הדמויי-אורניתומימיים ומיני הדינוזאורים שהפכו לעופות מהקבוצה מנירפטורים.

מינים אלה היו דו-רגליים מהירים למעט הגדולים ביניהם והיו להם לסתות מלאות שיניים חרוטיות חדות וייתכן שהיו מכוסי נוצות. הם שגשגו לאורך סוף היורה והקרטיקון ונכחדו למעט העופות בסופו.

## מיון
*סוג ללא מקור גסוזאורוס (*Gasosaurus*)
*משפחה מגרפטוריים (Megaraptoridae)
*אינפרא-סדרה קרנוזאוריה (Carnosauria)
*קבוצה קלורוזאוריה (Coelurosauria) - ממנה התפתחו העופות

## קישורים חיצוניים

קטגוריה:בעלי חיים שתוארו ב-1988
קטגוריה:טטנורים
קטגוריה:טקסונים שתוארו בידי גרגורי ס. פאול
מרים פרנק

**מרים פרנק-אבולפיה**, הייתה שחיינית ארץ ישראלית. אלופת ארץ ישראל וזוכת מדליית ארד במכביה הראשונה (1932) במשחה ל-100 מטר חופשי.

## ביוגרפיה
פרנק התאמנה בקבוצת מכבי תל אביב.

### 1932
בתחרויות השחייה של המכביה הראשונה שנערכו בתחילת אפריל 1932 זכתה פרנק במדליית ארד במשחה ל-100 מטר חופשי בתוצאה של 1:30.2 דקות, אחרי פריצי לוי (1:17.4 דקות) והדי ורטהיימר (1:27.8 דקות), שתיהן מאוסטריה.

### 1933
באליפות שנערכה בחג השבועות בסוף מאי 1933 זכתה פרנק בשתי מדליות זהב במשחה ל-60 מטר חזה, לפני בת ציון (בסי) פרנק ומרים זונלפד אף הן מכבי תל אביב ובמשחה ל-60 מטר חפשי לפני מלכה לנדמן ממכבי תל אביב ושרה סברנסקי ממכבי חיפה.

### 1934
באליפות ארץ ישראל שנערכה בשבועות בסוף מאי 1934 זכתה פרנק בשתי מדליות, זהב וכסף. מדליית זהב במשחה ל-100 מטר חופשי בתוצאה של 1:39.3 דקות, לפני שרה סברנסקי (1:45 דקות) ומלכה לדמן (1:51.3 דקות) ומדליית כסף במשחה ל-100 מטרגב בתוצאה של 2:16.6 דקות, אחרי מרים וולף ממכבי חיפה (1:51.7 דקות) ולפני מלכה לדמן (2:27.9 דקות).

## קישורים חיצוניים
* 
* 
* 
* 

## הערות שוליים

קטגוריה:שחייניות חופשי
קטגוריה:שחייניות גב
קטגוריה:שחייניות חזה
קטגוריה:שחייניות ארץ-ישראליות
קטגוריה:שחיינים ארץ-ישראלים
סופיה (סרט, 2018)

"**סופיה**" (באנגלית: ***Sofia***) הוא סרט דרמה בלגי משנת 2018, שנכתב ובוים על ידי מריאם באנמ'ברק-אלויסי. הסרט הוצג לראשונה בפסטיבל הקולנוע בקאן, שהתקיים בשנת 2018. באותו הפסטיבל, זכתה באנמ'ברק-אלויסי על הסרט בפרס בקטגוריית "התסריט הטוב ביותר".

בנוסף לכך, הוא קיבל תשואות טובות מן הקהל בפסטיבל, תוך שהופנו כלפיו שבחים.

## עלילה
הסרט מתרחש בקזבלנקה והוא מספר על נערה בשם סופיה, שאינה יודעת שהיא בהיריון עד שהיא נכנסת לעבודה. בת דודתה, לנה, סטודנטית לרפואה מבינה מה קורה לסופיה ולוקחת אותה לבית חולים. במרוץ נגד הזמן, בית החולים מעניק לצעירה 24 שעות כדי לספק תיעוד של אביו של הילד לפני התראה המשטרה.

יחד עם בת דודתה, סופיה מנסה לאתר את הבחור שפגשה רק פעם אחת.

## צוות השחקנים
* מאה עלמי: סופיה
* שרה פרלס: לנה
* חמזה חפיף: עומר
* לובנה אזבל: ליילה
* פאוזי בנסאידי: פאוזי
* נדיה בנזקור: פאתחה
* נדיה ניאזי: זינב
* גיטה פוקרי: סאנה

## קישורים חיצוניים

## הערות שוליים

קטגוריה:סרטים בצרפתית
קטגוריה:סרטים בלגיים
קטגוריה:סרטי 2018
המקומות האסורים שלנו

"**המקומות האסורים שלנו**" (בצרפתית: ***Nos lieux interdits***) הוא סרט תיעודי משנת 2008. הסרט בוים על ידי לילא כילאני. כמו כן, הסרט הוא על סיפור המתרחש בשנות ה-70 על שלטונו של המלך המרוקאי חסן השני, המספר את סיפורי המשפחות בתקופת שלטונו.

הסרט זכה בפרס במסגרת פסטיבל הטלוויזיה והקולנוע הפאן-אפריקאי, בשנת 2009.

## תקציר
בשנת 2004 מלך מרוקו השיק ועדת שוויון ופיוס לחקירת אלימות ממלכתית במהלך שנות העופרת. במשך שלוש שנים, הסרט עוקב אחר ארבע משפחות בחיפושיהן אחר האמת: פעיל חברתי, חייל, מורד צעיר ואזרח פשוט. כל אחד מהם מנסה למצוא תשובות כביכול.

בהמשך, לאחר ארבעים שנה, נחשף הסוד המדובר. בעקבות כך, ישנה כמיהה עזה לשנות את אשר קרה ולמצוא תשובות נוספות.

## פרסים
* 2009: פפסקו

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי 2008
קטגוריה:סרטים צרפתיים
למות כמו גבר

"**למות כמו גבר**" (בפורטוגזית: ***Morrer Como Um Homem***) הוא סרט דרמה פורטוגזי משנת 2009, בבימויו של ז'ואו פדרו רודריגש, שהופק על ידי חברת ההפקה רוזה פילמס.

## פרסים ומועמדויות
הסרט היה מועמד ל-"Un Certain Regard" בפסטיבל הקולנוע בקאן בשנת 2009. הוא נבחר לייצג את פורטוגל בקטגוריית "הסרט הטוב ביותר בשפה זרה" בטקס פרסי האוסקר ה-83. עם זאת, לא הצליח להיכנס לרשימה הסופית.

## ביקורות
כלפי הסרט הופנו ביקורות מעורבות. לסלי פלפרין מ-Variety.com הצהירה שהוא לא אהבה את אורכו המופרז של הסרט (133 דקות), והוסיפה כי בעקבות כך, הסרט רווי במוזיקה ושירה וקשה להתמקד בו ולמצוא נקודות ציון. עם זאת, הסרט נבחר ל-"סרט הבלתי מופץ הטוב ביותר" בשנת 2009, בסקר המבקרים השנתי של קול הכפר.

מבקר הקולנוע ג'יי הוברמן כתב כי "הסרט הוא מעין אגדה עצובה להפליא על טרנסית" והוסיף כי הוא "יצירה קולנועית לירית, שובבה ובלתי צפויה". בנוסף לכך, הסרט הופיע במקום השביעי ברשימת הסרטים השנתית (2010) של מחברות הקולנוע.

## ליהוק
לפי סדר הופעתם:
* צ'נדרה מלאטיץ' − זי מריה
* ג'ון רומאו − מנדז
* איבו בארוסו − קרדוסו
* גונסלו פריירה דה אלמיידה − מריה באקר
* מיגל לורירו − פאולה
* פרנסיסקו פרש − מנתח פלסטי
*פרננדו סנטוש − טוניה
* סינדי סקראש − איירין
* קרלוטו קוטה − קרלוס
* ג'ני לרו − ג'ני
* גונזלו מנדש − סרחיו
* אלכסנדר דייוויד − רוסאריו
* פרננדו גומש − טשיירה
* אנדרה מורסאש − ד"ר פלגיראס
* אמנדיו קורואדו − רופא בבית החולים
* מרקו פאייבה − אחות

## ראו גם
* טקס פרסי אוסקר ה-83

## קישורים חיצוניים

## הערות שוליים

קטגוריה:סרטי 2009
קטגוריה:סרטי דרמה
קטגוריה:סרטי להט"ב
עמנואל סולומון

**עמנואל סולומון** (1800 – 3 באוקטובר 1873; באנגלית: **Emanuel Solomon**) היה איש עסקים ופוליטיקאי יהודי-אוסטרלי בימיה הראשונים של מושבת דרום אוסטרליה . ממייסדי העיר פורט פירי.

## קורות חיים
עמנואל נולד בלונדון למשפחה יהודית. היה בנם של סמואל מוס סולומון (1769 - 13 במאי 1842) ואשתו הראשונה אליזבת לבית מוזס (1772-1814). הוא ואחיו וייבן סולומון (1802 - 21 ביוני 1860) הועברו לסידני, שהייתה מושבת עונשין, בעוון גנבה. הם הגיעו ב־1 במאי 1818 על סיפונה של "ליידי קסטלריג" . הוא הגיע לדרום אוסטרליה בשנת 1837 והיה ממקימי הקהילה העברית באדלייד. הוא הקים את "תיאטרון המלכה" באדלייד עם אחיו וייבן וכן עם מעורבות לא קבועה של האחיין יהודה מוס סולומון (1818–1880), אביו של וייבן לואי סולומון.

בשנת 1848 רכשו הוא ומתיו סמית' אדמות בשטח של כ-344 דונם במפרץ ספנסר  וחילקו אותן כעיירה שכונתה פורט פירי. התפתחות מעטה התרחשה באתר ובסוף שנות ה-60 של המאה ה-19 היו רק שלושה מבנים על שפת הנהר. לאחר מכן הוא נמדד מחדש ונבנה עליו הפרבר סולומונטאון של פורט פירי, המכונה בדרך כלל "סולי". סולומון שמר חלקת אדמה לבית כנסת, שמעולם לא הוקם על ידי היהודים המעטים בפורט פירי. סעיף בצוואתו הותיר אותו כפנוי לבנייה לכל שימוש שהוא, והוא נלקח על ידי "הכנסייה הנוצרית התנ"כית".

בנובמבר 1862 הוא נבחר, לצד ג'יימס קראב ורקו, כנציגה של אדלייד המערבית באספה המחוקקת של דרום אוסטרליה. הוא התפטר בשנת 1865. בשנת 1867 הוא נבחר למועצה המחוקקת ופרש בספטמבר 1871 .

סולומון מונצח ביצירותיה של הנזירה מרי מק'קילופ , עמה היה מיודד ואף סיפק לה משענת כלכלית. בנובמבר 1871 נתן בית לאחיות סנט ג'וזף שפונו מהמנזר שלהם וכן נשא בהוצאות שכר הדירה שלהן.

בדצמבר 1871 הוא אירח קבלת פנים עבור 500 ממתיישביה הראשונים של דרום אוסטרליה לרגל חגיגות 35 שנה להקמת המושבה. הצלם הנרי ג'ונס  צילם אותם. הוא הציג לסולומון צילום מורכב גדול, ובשנת 1910 נרכש אחד נוסף על ידי האחים באומן, אשר נתרם לספרייה הציבורית והוצגת במבואת הכניסה.

## משפחתו
הוא התחתן עם מרי אן וילסון ב־6 בנובמבר 1826. ב־12 באפריל 1844 התחתן עם ססיליה אדלייד סמית' (24 ביולי 1852) שמתה בסידני; באותה שנה התחתן בפעם השלישית, לקתרין אברהמס (1819 - 2 ביולי 1901). היו לו שישה ילדים:
***אליזבת דורתה סולומון** (1839 - 16 בפברואר 1914) התחתנה עם בן דודה סמואל ישראל מאיירס ב־24 בנובמבר 1858. (היא הייתה המוקד של תיק בית משפט נגד טאונסנד דורייאה, בין היתר, בנוגע לקונספירציה לכאורה לחלוף למלבורן עם ג'ון הולטהאוס פירס בשנת 1855).
***רוזטה סולומון** (24 בדצמבר 1901) התחתנה עם ג'ואל מוס ב־5 ביולי 1865, התגוררה ב"ווסטווד", גליבה פוינט, ניו סאות' ויילס.
***יוסף סמואל סולומון** (1844 - 4 בספטמבר 1940) נישא למרים סולומון (נפטרה ב־6 בדצמבר 1921), הבת בכורה של אברהם יעקב סולומון (1825–1889), ב־25 בנובמבר 1868. הם גרו בוולקארוויל.
***ג'וליה סולומון** ( 1844–1881) התחתנה עם ויקטור וולס בראון ב־24 בינואר 1864. היא נפטרה בדרווין.
***קתרין לאה סולומון** (1848 - 4 ביולי 1897) התחתנה עם לואיס ויקטורסן מקלייר ב־27 במאי 1874 בבית מגוריה של ג'וליה סולומון, רחוב בוסטון, צפון אדלייד.
***ויויאן ג'ואל סולומון** (27 בנובמבר 1854 - 27 בינואר 1936) נישא לדורה מוהר ב־25 ביולי 1877.

אחיו הבכור מוס סולומון (1796 - 3 בפברואר 1849) היה אביו של יהודה מוס סולומון וסבו של וייבן לואיס סולומון.

## קישורים חיצוניים

## הערות שוליים

קטגוריה:פוליטיקאים יהודים אוסטרלים
קטגוריה:אנשי עסקים יהודים אוסטרלים
קטגוריה:ילידי 1800
קטגוריה:נפטרים ב-1873
הדיוויזיה ה-14 (האימפריה הגרמנית)

**הדיוויזיה ה-14** (בגרמנית: **14. Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-9 באוקטובר 1815 כחטיבה בטריר, וב-5 בספטמבר 1818 הפכה לדיוויזיה ה-14. בשנת 1866 לחמה הדיוויזיה במלחמת אוסטריה–פרוסיה. בקרב קניגרץ לחמה כחלק מהקורפוס ה-7 אשר היה חלק מארמיית האלבה, ובמלחמת צרפת–פרוסיה לחמה בקרב שפיכרן, קרב קולומבי, קרב גרבלוט והמצור על מץ.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-7 בפיקוד קרל פון איינם, אשר היה חלק מהארמייה השנייה בפיקוד קרל פון בילו. הדיוויזיה השתתפה במערכה על הגבולות לרבות קרב שרלרואה, ולאחר מכן השתתפה בקרב על המארן. בהמשך השתתפה הדיוויזיה במרוץ אל הים, בקרב אראס ובקרב איפר הראשון. בשנת 1915 היא לחמה בקרב ארטואה השלישי, ובשנת 1916 לחמה בקרב ורדן. בשנת 1917 השתתפה הדיוויזיה בקרב השני על האן, ובשנת 1918 היא השתתפה במתקפת האביב, ובכלל זה בקרב השלישי על האן ובקרב השני על המארן, ובמתקפת מאה הימים. לאחר המלחמה חזרו חיילי הדיוויזיה לגרמניה, וב-21 בינואר 1919 פורקה הדיוויזיה.

## מפקדים
* קרל פרידריך פרנציסקוס פון שטיינמץ (9 באוקטובר 1815 - 2 בנובמבר 1816)
* פרידריך וילהלם פון סיהולם (5 בנובמבר 1816 - 2 בדצמבר 1820)
* פרידריך, נסיך פרוסיה (2 בינואר 1821 - 29 במרץ 1838)
* קרל פון דר גרבן (30 במרץ 1838 - 2 במרץ 1848)
* אוטו פון דריגלסקי (7 במרץ 1848 - 31 בינואר 1849)
* קרל פון קאניץ אונד דאלביץ (1 בפברואר 1849 - 1 במאי 1849)
* קרל אנטון, נסיך הוהנצולרן (15 באפריל 1852 - 5 בנובמבר 1858)
* אלברכט פון רון (6 בנובמבר 1858 - 19 בינואר 1860)
* פרידריך פון מונטס (20 בינואר 1860 - 17 במאי 1864)
* הוגו אברהרד צו מינסטר-מיינהוולה (25 באפריל 1864 - 29 באוקטובר 1866)
* לאונרד פון בלומנטל (30 באוקטובר 1866 - 17 ביולי 1870)
* גאורג פון קאמקה (18 ביולי 1870 - 4 בינואר 1871)
* ארנסט וילהלם שולר פון זנדן (5 בינואר 1871 - 21 באוקטובר 1871)
* הוגו פון אוברניץ (22 באוקטובר 1871 - 16 באפריל 1879)
* קרל פון ויצנדורף (17 באפריל 1879 - 14 באפריל 1882)
* הרמן פון שנק (15 באפריל 1882 - 16 באוקטובר 1883)
* וילהלם דיטריך פון גמינגן (17 באוקטובר 1883 - 28 באפריל 1886)
* היינריך השלושה עשר, נסיך רויס-קסטריץ (29 באפריל 1886 - 9 ביולי 1888)
* אמיל פון פישר (10 ביולי 1888 - 23 במרץ 1890)
* מקס פון דר פלאניץ (24 במרץ 1890 - 13 באוקטובר 1890)
* ארנו פון ארנדט (14 באוקטובר 1890 - 16 במרץ 1894)
* ריכרד פון פונק (17 במרץ 1894 - 26 בינואר 1897)
* היינריך השמונה עשר, נסיך רויס (27 בינואר 1897 - 15 בפברואר 1899)
* פרידריך פון קמפץ (16 בפברואר 1899 - 6 ביולי 1901)
* ארנסט פון ווייגטס (7 ביולי 1901 - 30 באפריל 1904)
* קורט פון שפרלינג (1 במאי 1904 - 25 באפריל 1907)
* פאול שטפן (26 באפריל 1907 - 23 באפריל 1908)
* קרל וילהלם גרונן (24 באפריל 1908 - 5 באוקטובר 1911)
* דדו פון שנק (6 באוקטובר 1911 - 30 בספטמבר 1912)
* אוטו פון לאוונשטיין (1 באוקטובר 1912 - 1 באוגוסט 1914)
* פאול פלק (2 באוגוסט 1914 - 1 בינואר 1915)
* קורט פון דיתורת (2 בינואר 1915 - 24 במאי 1915)
* קונסטנטין פון אלטרוק (25 במאי 1915 - 29 בדצמבר 1915)
* פריץ פון ורדן (30 בדצמבר 1915 - 16 בספטמבר 1917)
* קרל קראוול (17 בספטמבר 1917 - 8 ביולי 1918)
* גאורג פוהלמן (9 ביולי 1918 - 21 בינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

14
14
יחסי יפן–לוקסמבורג

[ממוזער|[ראש ממשלת יפן שינזו אבה נפגש עם אנרי, הדוכס הגדול של לוקסמבורג, 2017]]
**יחסי יפן–לוקסמבורג** (ביפנית: **日本とルクセンブルクの関係**, בלוקסמבורגית: **Japan–Lëtzebuergesch Bezéiungen**, בגרמנית: **Beziehungen zwischen Japan und Luxemburg**, בצרפתית: **les relations entre Japon et Luxembourg**) הם היחסים הדיפלומטיים בין **[[יפן]]** לבין **[[לוקסמבורג|הדוכסות הגדולה של לוקסמבורג]]**. שתי המדינות כוננו יחסים דיפלומטיים רשמיים בנובמבר 1927.

## השוואה מדינית

## נציגויות דיפלומטיות
* יפן מיוצגת בלוקסמבורג על ידי שגרירותה בלוקסמבורג הבירה.
* לוקסמבורג מיוצגת על ידי שגרירות בטוקיו, בירת יפן.
## סחר
נכון לשנת 2019, הייצוא היפני ללוקסמבורג עומד על 62.3 מיליארד ין. המוצרים העיקריים אשר הוצאו ללוקסמבורג הם: מכונות, ציוד חשמלי וציוד תחבורה.

נכון לשנת 2019, הייבוא היפני מלוקסמבורג עומד על 9 מיליארד ין. המוצרים העיקריים אשר הובאו ליפן הם: טקסטיל, מוצרי פלסטיק ומכונות.

## יפנים בלוקסמבורג
נכון לספטמבר 2019 673 אזרחים יפניים חיים בלוקסמבורג.

## קישורים חיצוניים

משרד החוץ היפנימשרד החוץ של לוקסמבורג

## הערות שוליים

קטגוריה:ערכים ללא קטגוריות פיזיות - יחסי חוץ
LeAnn Rimes

***LeAnn Rimes*** (בעברית: **ליאן ריימס**) הוא אלבום האולפן השביעי של הזמרת האמריקאית ליאן ריימס ואלבומה הרביעי אשר לא יצא לאור באופן עצמאי. הוא יצא לאור ב-26 באוקטובר 1999.

## רקע
האלבום הוא אלבום גרסאות כיסוי, אשר מכיל אוסף שירים של אמנים שונים, ביניהם השיר "Crazy" של הזמרת פסטי קליין, "Don't Worry" של הזמר מרטי רובינס ו-"Crying Time" של הזמר ריי צ'ארלס. השיר המקורי מתוכו הוא: "Big Deal", אשר הופץ כסינגל הראשון מתוכו ב-21 בספטמבר 1999.

השיר זכה להצלחה כאשר הגיע למקום השישי במצעד שירי הקאנטרי ולמקום ה-23 במצעד האמריקאי הכללי ובכך הפך לבין השירים הבודדים שלה להיכנס למצעד.

## סינגלים והצלחה
הסינגל השני מהאלבום היה גרסת הכיסוי ל-"Crazy" אשר יצא לאור כסינגל ב-28 בדצמבר 1999, אך הוא לא זכה להצלחה כמו הסינגל הקודם. האלבום זכה להצלחה בארצות הברית כאשר דורג במקום השמיני במצעד האמריקאי והגיע למעמד פלטינה במדינה. בנוסף לכך, האלבום גם זכה להצלחה בקנדה כאשר גם שם הגיע למעמד פלטינה.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי ליאן ריימס
קטגוריה:אלבומי גרסאות כיסוי
קטגוריה:אלבומים באנגלית
קטגוריה:אלבומי קאנטרי
קטגוריה:אלבומי חברת קורב רקורדס
סיסו S-21

**סיסו S-21** (בפינית : **Sisu S-21**) היא סדרה של משאיות מתוצרת יצרנית הרכב הכבד **Oy Suomen Autoteollisuus Ab**  אשר במרץ 1948 לאחר ארגון מחדש הפכה ל- **Vanajan Autotehdas** 

דגמי המשאיות יוצרו בין השנים 1955–1943 ב-פינלנד
## רקע היסטורי
דגם "סיסו S-21" פותח בתקופה מלחמת ההמשך (אשר הייתה אחת משתי המלחמות (לאחר מלחמת החורף) בין ברית המועצות לפינלנד במהלך מלחמת העולם השנייה, אשר פרצה ב-25 ביוני 1941 והסתיימה ב-19 בספטמבר 1944) עבור כוחות ההגנה הפיניים. עם סיום המלחמה נפתחה מלחמת לפלנד, בסופה גורשו הגרמנים מאדמת פינלנד. באפריל 1945 גורשו הכוחות הגרמנים האחרונים מהמדינה.

הייצור הסדרתי לא הופעל לפני סיום המלחמה והחברה שנוסדה לייצור בזמן המלחמה ייצרה בסופו של דבר כלי רכב לארגוני מדינה וחברות פרטיות. רבים מהמשאיות לאחר המלחמה הונעו על ידי מנועי עודפים של צבא ארצות הברית

סוג הנעה : 4x2

## דגמים
* "S-21"
* "S-22"
* "S-22K" - יוצרה בעיקר לשוק האזרחי, משקל כולל : 7 טון
* "Vanaja V-48" - יוצק בין השנים 1952 - 1948, יוצרו 650 יחידות

## תמונות

קובץ:Sisu S-22 K.jpg | "סיסו S-22"
קובץ:Yhteissisu, finishing before painting.jpg | דגמי "סיסו S-22" על קוו הייצור
קובץ:Yhteissisu plant, 2nd last Sisu.jpg | דגם "סיסו S-22" על קוו הייצור
קובץ:Vanaja V-48 chassis and cabin.jpg | דגם "Vanaja V-48"
קובץ:Vanaja V-48 CdFk.jpg | דגם "Vanaja V-48"
קובץ:Vanaja V-48 CdF.jpg | דגם "Vanaja V-48"
קובץ:Vanaja V-48.jpg | דגם "Vanaja V-48"


## ראו גם
* סיסו S-321
* סיסו K-50SS
* סיסיו KB-45

## קישורים חיצוניים

## הערות שוליים

קטגוריה:משאיות
קטגוריה:כלי רכב שהושקו ב-1943
קטגוריה:כלי רכב המורכבים בפינלנד
קטגוריה:כלי רכב צבאיים
ויסנטה ארנדה

**ויסנטה ארנדה** (בספרדית: **Vicente Aranda Ezquerra**;  9 בנובמבר 1926 – 26 במאי 2015) היה במאי, תסריטאי ומפיק קולנוע ספרדי, זוכה פרס גויה.

## ביוגרפיה
ויסנטה ארנדה נולד בברצלונה שבספרד למשפחה שהגיעה מאראגון כ-20 שנים לפני שנולד. אביו היה צלם ונפטר כאשר ארנדה היה בן שבע בלבד. במהלך מלחמת האזרחים בספרד עזבה המשפחה את העיר, אך חזרה בשנת 1938. בגיל 13 התחיל ארנדה לעבוד במטרה לעזור למשפחה לשרוד כלכלית. בשנת 1952 עזב לוונצואלה, שם עבד במשך שנים מספר, וחזר לספרד בשנת 1959.

תחילה ניסה לכתוב, אך ללא הצלחה יתרה. לאחר מכן ניסה להתקבל לבית הספר לקולנוע, אך לא התקבל כי לא הייתה לו שום תעודת סיום של בית ספר. כתוצאה מכך התחיל לעבוד בתעשיית הקולנוע ללא השכלה פורמלית.

ארנדה לא זכה להצלחה בתחילת הקריירה, אך בהמשך ביים מספר סרטים מוצלחים שזכו בפרסים. בסך הכול ביים 27 סרטים.

בשנת 1987 ו-1988 ביים סדרה של סרטים על אלאוטריו סאנצ'ס. בשנת 1991 סרט שביים ארנדה זכה בפרס גויה. בנוסף לכך הוא זכה בפרס סנט ז'ורדי בתחום הקולנוע, ובפרס בפסטיבל לקולנוע שנערך בעיר וסקה.

בשנת 2003 ביים וכתב את הסרט "כרמן" בכיכובה של פאס וגה; המבוסס על הרומן באותו שם משנת 1845 מאת הסופר הצרפתי פרוספר מרימה.

ארנדה נפטר ב-26 במאי 2015 במדריד, בגיל 88.

## קישורים חיצוניים

קטגוריה:במאי קולנוע ספרדים
קטגוריה:תסריטאי קולנוע ספרדים
קטגוריה:מפיקי קולנוע ספרדים
קטגוריה:ספרדים שנולדו ב-1926
קטגוריה:ספרדים שנפטרו ב-2015
לאו ג. קרול

**לאו ג. קרול** **(Leo Gratten Carrol**  26 באוקטובר 1886 - 16 באוקטובר 1972) היה שחקן קולנוע, תיאטרון וטלוויזיה בריטי.

## קורות חיים
לאו גראטן קרול נולד בWeedom, בריטניה לקצין צבא קתולי שקרא לו על שם האפיפיור שהיה אז בתפקיד, לאו השלושה-עשר. הוא החל להופיע על הבמה ב-1912 אך רצה קריירה צבאית כאביו. במלחמת העולם הראשונה הוא לחם בצרפת, יוון וארץ ישראל שם נפצע ואושפז למשך שנתיים. לאחר זאת ויתר על קרייה צבאית וחזר לבמה שם המשיך להופיע בהצגות בברודוויי ובלונדון.

ב-1934 עבר להוליווד והחל לשחק בסרטים. סרטו הראשון היה Sadie McKee  (1934) לצד ג'ואן קרופורד. הוא שיחק לרוב בתפקידים משניים.

ב-1939 שיחק באנקת גבהים, ב-1950 באבי הכלה לצד אליזבת טיילור וב-1951 שיחק בסרט "שועל המדבר: סיפורו של רומל" בתפקיד פלדמרשל גרד פון רונדשטט ובסרט "זרים ברכבת".
ב-1952 שיחק בהרע והיפה לצידו של קירק דאגלס, ב-1952 שיחק בשלגי הקילימנג'רו לצידו של גרגורי פק, ב-1955 שיחק בסרט "אנחנו לא מלאכים" לצידם של המפרי בוגרט ופיטר יוסטינוב ובטרנטולה. ב-1956 שיחק בסרט "הברבור" לצדה של גרייס קלי. ב-1961 שיחק לצד היילי מילס בסרט אבא מתארס, ב-1963 שיחק בסרט הפרס לצידו של פול ניומן וב-1965 ב"דירת הפגישות" לצידה של סנדרה די.

קרול שיחק בשישה סרטים בבימויו של אלפרד היצ'קוק:
*רבקה - (1940)
*חשד - (1941)
*בכבלי השכחה - (1945)
*משפט פאראדין - (1947)
*זרים ברכבת - (1951)
*מזימות בינלאומיות - (1959)

הוא שיחק גם בסדרות הטלוויזיה Topper  (1953 - 1956) ו-The Man from U.N.C.L.E  (1964 - 1968).

## קישורים חיצוניים

* לאו ג. קרול, באתר find a grave
* 

קטגוריה:שחקני קולנוע וטלוויזיה בריטים
קטגוריה:שחקני תיאטרון בריטים
קטגוריה:בריטים שנולדו ב-1886
קטגוריה:בריטים שנפטרו ב-1972
אדוארד לוט

פרופסור **אדוארד קרול לוט** (**Edward Karol Loth**; 3 באוגוסט 1884 - 15 בספטמבר 1944) היה רופא ומדען פולני, שהיה פעיל בתנועת ההתנגדות בפולין הכבושה במלחמת העולם השנייה. הוכר כחסיד אומות העולם.

## ביוגרפיה
לוט נולד בעיר ורשה. הוא למד רפואה באוניברסיטאות גטינגן והיידלברג בגרמניה. במלחמת העולם הראשונה שירת כרופא במסגרת אחת מן היחידות הפולניות שלחמו נגד צבא האימפריה הרוסית.

לוט עבד כאסיסטנט באוניברסיטת לבוב ובהמשך היה מבכירי אוניברסיטת ורשה. הוא היה מומחה לאנטומיה ועסק גם באורתופדיה.

### במלחמת העולם השנייה
במהלך המלחמה פעל לוט באופן נרחב במסגרת השירות הרפואי הפולני החשאי בוורשה. הוא נאסר פעמיים על ידי הגרמנים.

לפני המלחמה הייתה ללוט נטייה לאנטישמיות, אך לאחר הקמת גטו ורשה ולנוכח היחס הברברי של הגרמנים כלפי היהודים שינה את דעתו והחליט כי חובה לסייע להם.

במהלך המלחמה הוקם בגטו בית ספר מחתרתי לרפואה. אחד מהמרצים בבית הספר בגטו, דוקטור לודוויג שטבהולץ, שימש לפני המלחמה כאסיסטנט של לוט. שטבהולץ פנה אל לוט ובסיועו הסכים סנאט אוניברסיטת ורשה להכיר בבית הספר לרפואה בגטו כמוסד אקדמי לכל דבר ותלמידיו הוכרו כתלמידי האוניברסיטה. לתלמידים נדרש על פי החוק בפולין אישור בחתימת מרצה בדרגת פרופסור על סיום הלימודים במקצועות הרפואה הבסיסיים. לצורך כך מינה פרופסור לוט באישור סנאט האוניברסיטה את שטבהולץ ומרצה נוסף לפרופסורים כדי שיוכלו לתת את האישורים הנדרשים. לוט הגיע מדי שבוע אל הגטו באמתלה של סיוע לקורסי סניטציה שאישרו הגרמנים לקיים בו ואשר היוו את המסווה לפעולת בית הספר לרפואה. הוא נשא עמו חומרי לימוד וספרים תוך סיכון עצמי גדול והנחה את שטבהולץ כיצד ללמד. בנוסף הבריח לוט אל הגטו תרופות וטיפל בו בחולים.

בתחילת 1943 האיץ לוט בשטבהולץ לברוח מן הגטו. הוא סיפק לו מסמכים מזויפים תחת שם בדוי. הוא בא לגטו, התקין על רגלו של שטבהולץ תחבושת גבס ונתן לו תעודה מזויפת על פציעה לכאורה במהלך עבודה למען גרמניה, שהייתה חתומה על ידי קצין אס אס. שבוע לפני פרוץ מרד גטו ורשה עבר שטבהולץ לדירת מסתור שהכין לו לוט בצד הארי של ורשה. גם אשתו ואמו הצליחו לברוח מן הגטו. שלושתם הגיעו בהמשך לכפר מילוז'נה ממזרח לוורשה ושהו בו בזהות בדויה עד אשר שוחררו על ידי הצבא האדום בספטמבר 1944.

לוט היה נשוי ואב לשניים. במהלך מרד ורשה בקיץ 1944 שימש כקצין הרפואה של אחת מגזרות המרד בדרגת סגן אלוף. ב-15 בספטמבר 1944 הפציץ מטוס גרמני את המבנה שבו נמצא יחד עם אשתו ובתו ושלושתם נהרגו.

לימים הובא לוט לקבורה בבית הקברות הצבאי פובונזקי בוורשה. הוא עוטר במספר עיטורים צבאיים.

בשנת 1996 הכיר מוסד יד ושם בלוט כחסיד אומות העולם בעקבות סיועו למשפחת שטבהולץ.

## מקורות
* מרים עופר, **חלוק לבן בגטו: מבט על קורות הרפואה היהודית בפולין בתקופת השואה**, ירושלים: יד ושם, 2015
* מקורות מקוונים:
* 
** סיפור ההצלה של לודוויג שטבהולץ ומשפחתו על ידי אדוארד לוט, באתר Polish Righteous (כניסה: 9.5.20)
** דני נדב, לודוויג שטבהולץ ובית הספר המחתרתי לרפואה בגטו ורשה, באתר המרכז הרפואי לגליל, 2008 (כניסה: 9.5.20)

## קישורים חיצוניים

קטגוריה:רופאים פולנים
קטגוריה:אנטומיסטים
קטגוריה:אורתופדים
קטגוריה:פולנים חסידי אומות העולם
קטגוריה:חסידי אומות העולם שנרצחו
קטגוריה:פולנים שנהרגו במלחמת העולם השנייה
קטגוריה:ורשה במלחמת העולם השנייה
קטגוריה:פולנים שנולדו ב-1884
קטגוריה:פולנים שנפטרו ב-1944
סיסו K-50SS

**סיסו K-50SS** (בפינית : **Sisu K-50SS**) היא משאית כבדה מתוצרת יצרנית הרכב הכבד **Oy Suomen Autoteollisuus Ab**  אשר יוצרה בשנת 1961 ב-פינלנד

דגם ה-"סיסו K-50SS" שימש לצורך הובלה כבדה באתרי בניית תחנות כוח הידרואלקטריות בצפון פינלנד.

"סיסו K-50SS" היא מכלי הרכב לכביש הגדולים ביותר שיוצרו במדינות הנורדיות.

## ממאפייני "סיסו K-50SS"
* מנוע קדמי - אנכי, מנוע קירור מים
* מנוע רולס רויס סדרה "Rolls-Royce C range engines" , סוג מנוע "C6TFL"
* סוג הנעה : 6x6
* המנוע מצויד ב-"Air-start system"  (מערכת התנעה באוויר דחוס היא מקור כוח המשמש לספק את הסיבוב הראשוני להפעלת מנועי טורבינת דיזל וגז גדולים)
* מכפיל המומנטים ההידראולי מאפשר העברת מומנט לגלגלים כאשר הרכב עומד דומם, ומאפשר התחלה חלקה. המהירות המרבית עם היחס הגבוה ביותר היא 10 קמ"ש, המהירות המרבית בזמן נסיעה במעבר היא 55 קמ"ש. המצמד ההידראולי יכול לשמש להאטה.
* 6 גלגלים
* בקבינה הכפולה : 2 מיטות ומטבח קומפקטי

## תמונות

קובץ:Sisu K-50SS without cabin.jpg | "סיסו K-50SS" ללא תא הנהג (קבינה)
קובץ:Sisu K-50SS initial arrangement.jpg | "סיסו K-50SS" - אחד מושך ואילו אחר דוחף


## ראו גם
* סיסו S-321
* סיסו S-21
* סיסיו KB-45

## קישורים חיצוניים

## הערות שוליים

קטגוריה:משאיות
קטגוריה:כלי רכב 6 גלגלים ויותר
קטגוריה:כלי רכב שהושקו ב-1961
קטגוריה:כלי רכב המורכבים בפינלנד
The Getaway

**The Getaway** הוא אלבום אולפן מאת להקת הרוק האמריקאית רד הוט צ'ילי פפרז, שיצא ביוני 2016. זהו אלבום האולפן ה-11 של הלהקה.

## רשימת שירי האלבום

## מבצעים
*אנתוני קידיס - שירה
*ג'וש קלינגהופר - גיטרה
*פלי - גיטרה בס
*צ'אד סמית - תופים
*אלטון ג'ון - פסנתר (ב"Sick Love")
*מאורו רפוסקו - כלי הקשה (ב"Sick Love")
*בריאן "דיינג'ר מאוס" ברטון - סינתיסייזר

## קישורים חיצוניים
* 

קטגוריה:אלבומי רד הוט צ'ילי פפרז
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון בניו זילנד
קטגוריה:אלבומי חברת וורנר רקורדס
יחסי ספרד – סרי לנקה

**יחסי ספרד–סרי לנקה** הם היחסים הדו-צדדיים בין ספרד ו סרי לנקה. לסרי לנקה אין שגרירות בספרד, אך יש לה שגריר המוסמך לעניינים עם ספרד בפריז, צרפת, ובנוסף יש לה קונסוליה בברצלונה ובמדריד. מאידך, ספרד מחזיקה בסרי לנקה שגרירות בקולומבו

## יחסים דיפלומטיים
ספרד מנהלת יחסים דיפלומטיים עם סרי לנקה מ-10 ביולי 1955. ביקורים הדדיים כוללים את ביקור נשיא סרי לנקה בספרד ב-29 באוגוסט 1979. כמו כן שר החוץ הספרדי מיגל אננגל מורטינוס, שנסע לקולומבו בינואר 2005, במהלך סיור במדינות אסיה שנפגעו בעיקר מהצונאמי האינדונזי ב-26 בדצמבר 2004.

ממשלת ספרד, במסגרת האיחוד האירופי, תמכה מההתחלה במאמצים להגיע לפתרון בשלום לבעיה האתנית הסינהלית, ועודדה את הכוחות הפוליטיים של סרי לנקה להגיע להסכמה לאומית על בסיס תוכנית שלום עם LTTE ("טיגריסי השחרור של טאמיל אילם"). היא גם תמכה בתוכנית הסיוע בשיקום המדינה.

## שיתוף פעולה
ספרד לא יזמה, נכון לעכשיו, פרויקטים ברמת השלטון המרכזי בתחום שיתוף פעולה בפיתוח בסרי לנקה. אין TBT שהוקמה במדינה לניהול שיתופי פעולה, וגם סוכנויות שיתוף פעולה אזוריות ברמה הקהילה האוטונומית.

שיתוף הפעולה הספרדי במדינה מנוהל באופן רב צדדי באמצעות ארגונים בינלאומיים שונים המעורבים בפרויקטים של שיתופי פעולה קיימים בסרי לנקה, שרובם מוכנסים למערכת האו"ם.

ישנם כמה ארגונים בינלאומיים לשיתופי פעולה בסרי לנקה בהשתתפות ספרדית: UNDP, קרן האוכלוסין של האו"ם, UNIFEM, UNIDO, UNAIDS, UNESCO, UNICEF, UNHCR, FAO, תוכנית מזון עולמית, ILO, הבנק העולמי, IMF, הוועד הבינלאומי של הצלב האדום. בנוסף ישנם 9 ארגונים לא ממשלתיים ספרדים הפועלים בשטח סינהאלי.

## הערות שוליים

קטגוריה:ערכים ללא קטגוריות פיזיות - יחסי חוץ
כשהארי פגש את סם

**כשהארי פגש את סם** (באנגלית: **The Thing About Harry**) הוא סרט קומדיה רומנטית אמריקאי-להט"בי משנת 2020. תסריט הסרט נכתב על ידי ג'וש סנטר ופיטר פייג', והסרט בוים על ידי פיטר פייג'. הסרט עוקב אחרי **סם** (ג'ייק בורלי), צעיר גאה שמתאחד מחדש עם בריון בית הספר התיכון לשעבר, **הארי** (ניקו טרהו), בשביל להיות ידידים, ולאחר מכן להתאהב אחד בשני לאחר שהארי יוצא מהארון, בכך שהוא מזדהה כפאנסקסואל.

הסרט הוצג לראשונה ב-Freeform ובהולו ב-15 בפברואר 2020.

## הפקה
הסרט נמכר לראשונה על ידי המפיקים הבכירים גרג גוליוטה ופ. ג'יי. דני ל-Freeform. כתיבת התסריט הושלם ביולי 2019, וההפקה החלה בנובמבר באותה השנה. פייג' הצהיר כי אחת ממטרותיו בכתיבת הסרט היה לגרום לו להשתקף מהעובדה שאנשים צעירים להט"בים ממשיכים ומתייגים את זהותם המינית בדרכים מגוונות יותר מאשר בדורות קודמים; למשל, הארי הוא פאנסקסואל, ולא הומו או ביסקסואל, מכיוון ש

פייג' לא תכנן במקור להופיע בסרט בתור קייסי, אך החליט למלא את התפקיד לאחר שהשתכנע שמפני ששנת 2020 מציינת 20 שנה להופעת הבכורה של הכי גאים שיש, יש ערך סמלי בכך שהסרט יכיל מחווה קטנה להופעה שלו בתור אמט הניקט בסדרה ההיא.

הסרט צולם בשיקגו.

## ביקורת
הסרט זכה לביקורות חיוביות על ביצועו הקלאסי של ז'אנר הרום-קום עם תחומי עניין רומנטיים הומוסקסואלים, והביא את הנורמליזציה הנחוצה הרבה של מערכות יחסים קוויריות תוך שהוא לא שולל אותו מייחודיותו. יסמין בלו מ-TV Fanatic שיבחה את הסרט ואמרה כי:  אלכס רייף שיבח את הסרט על הכימיה שהוצג על ידי הדמויות הראשיות ואת הדמויות השליליות האמורות. אמרי אללה מסיק מהסרט כי הסרט מציג ייצוג חיובי של פאנסקסואליות תוך הימנעות מנושא הטראומה הנפוצה בסרטי להט"ב, אך ציין את חוסר הגיוון שלו בליהוק.

## קישורים חיצוניים

## הערות שוליים

קטגוריה:סרטי להט"ב משנות ה-2020
קטגוריה:סרטי קומדיה רומנטית
קטגוריה:סרטי להט"ב אמריקאיים
קטגוריה:Freeform: תוכן מקור
Gaze

**Gaze** הוא פסטיבל קולנוע להט"בי שמתרחש מדי שנה בדבלין, אירלנד. מ-1992, פסטיבל זה הוא אירוע הקולנוע הלהט"בי הגדול ביותר באירלנד, והאירוע הלהט"בי הגדול במדינה אחרי מצעד הגאווה בדבלין .

## הנחת יסוד
פסטיבל קולנוע זה הוא פסטיבל קולנוע להט"בי חינוכי ומבדר אשר חברי הקהילה הגאה של דבלין אולי לא יוכלו לקבל את ההזדמנות לצפות במקום אחר.

הסרטים בפסטיבל כוללים גם סרטים של אמנים להט"בים שאינם מכילים נושאים להט"בים, וסרטים שהעניקו או מעניקים השראה לאמנים להט"בים.

## היסטוריה
הפסטיבל החל את חייו כפסטיבל הסרטים ההומו-לסבי של דבלין ב-1992, שנוסד על ידי איבון או'ריילי וקווין סקסטון, והתקיים במרכז הקולנוע האירי .

למעלה מ-3,500 איש השתתפו ב-2006, השנה האחרונה לפני המיתוג מחדש בתור GAZE.

פסטיבל הסרטים ההומו-לסבי של דבלין שינה את שמו ל-GAZE ב-2007. למעלה מ-4,000 איש השתתפו ב-2007, המהדורה החמש עשרה של הפסטיבל.

ב-2007, הצטרפה לצוות פסטיבל הקולנוע מישל דוולין, המתכנתת של פסטיבל הקולנוע בלפסט . גרסה מעודכנת של תמונתו של דוריאן גריי שנכתב על ידי אוסקר ויילד, עם הסיפור שנקבע בניו יורק בשנות ה-80 של המאה ה-20, הייתה אחת משיאי הפסטיבל.

המהדורה השש-עשרה של הפסטיבל ב-2008, התקיים ב-31 ביולי עד ל-4 באוגוסט וכלל הקרנות במרכז לאמנויות הפרויקט של דבלין, ב-Winding Stair ובמרכז הקולנוע האירי .

המהדורה השבע-עשרה של הפסטיבל ב-2009, התקיים למשך חמישה ימים בקולנוע בית האור בסמית'פילד  ב-30 ביולי ועד ל-3 באוגוסט. גרסה מחודשת של HBO לסרט התיעודי הקלאסי של גנים אפורים, בכיכובם של דרו ברימור וג'סיקה לאנג, זכתה בהצגת הבכורה האירופית כשפתחה את הפסטיבל ב-30 ביולי. בשנה זו הוצגו למעלה מ-77 סרטים, כולל הצגות בכורה, סרטים תיעודיים וסרטים קצרים.

המהדורה ה-23 של הפסטיבל הוכרזה ב-25 ביולי 2015, עם הקרנות שהתקיימו ב-30 ביולי ועד ל-3 באוגוסט בקולנוע בית האור.

המהדורה ה-25 של הפסטיבל התקיימה בקולנוע בית האור ב-3 באוגוסט ועד ל-7 באוגוסט 2017. הפסטיבל התחיל עם הקרנת הבכורה העולמית של הסרט התיעודי The 34th: The Story of Equality Equality באירלנד, המספר על המאבק למען השגת מערכת היחסים של הקהילה הגאה של אירלנד שבה השתתפו קהילת הלהט"ב, כולל GAZE - שהגיעה לשיא עם משאל הנישואים האירי  ב-2015. כמעט 12,000 איש השתתפו בשנה זו.

## קישורים חיצוניים
* 

## הערות שוליים

קטגוריה:פסטיבלי קולנוע להט"בים
קטגוריה:אירופה: פסטיבלי קולנוע
קטגוריה:דבלין
קטגוריה:אירלנד: תרבות
יחסי דרום אפריקה – ספרד

**יחסי דרום אפריקה–ספרד** הם היחסים הדו-צדדיים והדיפלומטיים בין דרום אפריקה לספרד. ספרד מחזיקה בדרום אפריקה שגרירות בפרטוריה קונסוליה כללית בקייפטאון ושתי קונסוליות כבוד ביוהנסבורג ודרבן. דרום אפריקה מחזיקה בספרד שגרירות במדריד קונסוליה כללית בברצלונה וקונסוליה נוספת בגטקסו.

## יחסים דיפלומטיים
ספרד ודרום אפריקה מקיימות התייעצויות דו-צדדיות שנתיות ברמת שרי החוץ מאז 2003. המושב האחרון של דיאלוג זה התקיים ב-10 וב-11 ביולי 2013 בפרטוריה.

## יחסים כלכליים
דרום אפריקה היא השוק העיקרי של ספרד באפריקה שמדרום לסהרה. בשנת 2012 היצוא הספרדי לדרום אפריקה היווה 61.3% מכלל המכירות לאזור.

באופן מסורתי, המאזן הדו-צדדי היה שלילי עבור ספרד, והגיע לשיאו בכל הזמנים בשנת 2008 כשהגירעון עמד על 935 מיליון אירו. גירעון סחר זה הופחת בהדרגה ל-117 מיליון אירו בשנת 2011. הנתונים לשנת 2012 מראים שינוי מגמה, מכיוון שהם משקפים עודף לספרד של 221,470.58 מיליון אירו במאזן החשבון השוטף. זה מוסבר בעיקר על ידי הירידה החדה ביבוא, שהופחת בתקופה זו ב-23%.

## שיתוף פעולה
שיתוף הפעולה הספרדי עם דרום אפריקה החל בראשית שנות ה-90, מדינה זו נחשבת כמועדפת הן בתוכנית האב הראשונה והן השנייה. בתוכנית האב לשיתוף פעולה ספרדי 2009–2012 דרום אפריקה חדלה להיות מדינה מועדפת, כך ששיתוף הפעולה הדו-צדדי הצטמצם משמעותית, מצב שנשמר בתוכנית המתאר הרביעית 2013–2016. עם זאת, שיתוף הפעולה הספרדי האזורי צמח באמצעות תמיכה בארגונים אפריקאים שבסיסם בדרום אפריקה: NEPAD וקרן המורשת העולמית של אפריקה (AWHF).

## הערות שוליים

קטגוריה:ערכים ללא קטגוריות פיזיות - יחסי חוץ
איליה (מסע בין כוכבים)

**איליה** היא דמות בדיונית המופיעה בזיכיון המדע הבדיוני "מסע בין כוכבים". היא מגולמת על ידי פרסיס קאמבטה .

## ביוגרפיה
איליה היא ילידת דלתא-4. הייתה מעורבת בעבר במערכת יחסים רומנטית עם וילארד דקר. בתור סגן בצי הכוכבים היא הוקצתה אל ספינת החלל "אנטרפרייז" כנווטת במהלך משבר ויג'ר ("מסע בין כוכבים: הסרט"). היא נהרגה על הגשר על ידי אחד מגשושיו של ויג'ר, אך הגוף שלה ניתן אחר כך לגשוש אחר של ויג'ר, שהועלה על סיפון הארגון והוטל עליו ללמוד על התפשטות אנושית. עם זאת, "גשוש איליה" נבנה בצורה כל כך מושלמת על ידי ויג'ר שהוא אפילו הכיל את זכרונותיה של איליה האמיתית, שהודחקו. למרות זאת, דקר הצליח לגשת לזכרונות אלה וליצור קשר אישי עם הגשוש. מאוחר יותר, כשנודע כי ויג'ר זקוק ל"יסוד אנושי" כדי לחשוף את נתוניו – ובכך להפסיק את התקפתו על כדור הארץ – הוא הזין באופן ידני את רצף הקוד הסופי, ויחד עם איליה התמזג עם ויג'ר. בהמשך נרשמו איליה ודקר כ"נעדרים" על ידי קירק.

## ראו גם
* ויליארד דקר

## קישורים חיצוניים
* איליה, באתר הרשמי של הזיכיון
* איליה, באתר ויקי מסע בין כוכבים (Memory Alpha Wiki)
* איליה, באתר ויקי מסע בין כוכבים (Memory Beta Wiki)

קטגוריה:מסע בין כוכבים: הסדרה המקורית - דמויות
קטגוריה:מסע בין כוכבים - קציני צי הכוכבים

2020 05
לירה שטרלינג של איי פוקלנד

**לירה שטרלינג של איי פוקלנד** הוא המטבע הרשמי של איי פוקלנד.

## היסטוריה
הלירה הוצגה בעקבות קביעת הריבונות באיי פוקלנד על ידי הבריטים בשנת 1833. בתחילה הסתובב המטבע הבריטי, כאשר הלירה התחלקה ל 20 שילינג, כל אחד מ-12 פני. הנפקות ספציפיות של שטרות הושקעו באיי פוקלנד מאז 1899. בשנת 1971, הלירה חולקה רשמית ל-100 פני. מטבעות הוטבעו במיוחד עבור פוקלנד מאז 1974. במהלך הכיבוש הארגנטינאי של האיים במלחמת פוקלנד בשנת 1982, נעשה שימוש בפסו הארגנטינאי במקום הלירה.

קטגוריה:איי פוקלנד
בוקסר צמוד

שמאל|ממוזער|180px|דוגמן לובש בוקסר צמוד
**בוקסר צמוד** הוא בגד הלבשה תחתונה וסוג של תחתונים לגבר שבדומה לבוקסר רחב מעוצבים בצורת מכנסיים אך צמודים יותר ובדרך כלל קצרים יותר.

בוקסרים צמודים נלבשים מהבטן התחתונה, דרך המותניים ועד הירכיים, הם עשויים בדרך כלל משילוב של כותנה וספנדקס או מפלנל, הרצועה שמקיפה את המותן מהווה בדרך כלל רצועה נפרדת העשויה מחומר אלסטי, הרצועה הזו תהיה לרוב בצבע שונה מגוף הבוקסר, ורשום בה שם היצרן של פריט הלבוש.

הם מאפשרים לבצע פעילות גופנית בנוחות ופופולריים גם בקרב חיילים.

המעצב ג'ורג'ו ארמני עסק בקו הלבשה של בוקסרים צמודים והפופולריות שלהם עלתה בשנות התשעים כאשר מעצב בגדי הגברים ג'ון ורוותוס עסק בדגמים מסוג זה בחברת קלווין קליין.

תחתוני בוקסר צמוד נלבשו בין היתר על ידי ריצ'רד גיר בסרט ג'יגולו אמריקאי, ועל ידי מארק וולברג בפרסומת לקלווין קליין.

## קישורים חיצוניים

* 
* רגעים איקוניים בהלבשה תחתונה
* 

קטגוריה:הלבשה תחתונה
קטגוריה:בגדי גברים
פקטארדה

**פקטארדה** (בהונגרית: **Feketeerdő**) הוא כפר במחוז גיור-מושון-שופרון, שבצפון-מערב הונגריה.

בשנת 1930 חי בפקטארדה יהודי אחד.

## קישורים חיצוניים

*  

## הערות שוליים

קטגוריה:הונגריה: כפרים
אסנקץ' וורקו

**אסנקץ' וורקו** (בצרפתית: **Asnaqètch Wèrqu.** באמהרית: **አስናቀች ወርቁ**) הייתה זמרת אתיופית מפורסמת בארץ מוצאה.

## ביוגרפיה
אסנקץ' נולדה בשכונת סידיסט קילו באדיס אבבה וגדלה בעיר. הוריה נפרדו זמן קצר לאחר לידתה והיא מעולם לא פגשה את אביה. לאחר שאמה נפטרה כשהייתה בת שלוש, גודלה וורקו על ידי סנדקתה, שלא אהבה אותה כלל. מאוחר יותר עברה אסנקץ' להתגורר עם אחותה הגדולה למחצה, אלפינש מרפיה, והשתיים נהנו ללכת להצגות והופעות בעיר. היא קנתה את הקרר הראשון שלה ב-25 סנט בלבד, לימדה את עצמה כיצד לנגן והחלה להופיע בברים קטנים ובכבלים. עם זאת, היא התפטרה מעבודתה בבר ברחוב צ'רצ'יל בגלל שכר נמוך והטרדות מיניות שעברה. לאחר שנפרדה מבן זוגה בצורה לא נעימה, היא נכנסה לדיכאון, והפסיקה לאכול במשך שלושה ימים.

אסנקץ' הייתה האישה הראשונה באתיופיה שהופיעה בתיאטרון אדיס אבבה, כששיחקה בהצגה "יה פיקיר חורה" (קרני האהבה). בתחילה היא סירבה לקחת את התפקיד, אך לבסוף הסכימה בעקבות לחץ של אביה ובעלה. בשנת 1955 לקחה שיעורי פיתוח קול אצל הזמר פרנץ זלווק. המחזאי טספיי ג'ססי תיאר אותה כ"פנינה של הבמה", והיא שיחקה לעיתים קרובות דמויות לא סימפתיות. במהלך שנות החמישים הופעותיה היו שנויות במחלוקת בגלל יופייה והופעותיה בדרמות רומנטיות. למרות הקריירה הארוכה והמכובדת שלה על הבמה, אסנקץ' ידועה בעיקר לא בגלל הקריירה שלה כשחקנית, אלא בגלל היותה זמרת ונגנית קררי. הקריירה המוזיקלית שלה החלה באמת זמן קצר לאחר שגילמה את דסדמונה באת'לו בשנת 1963. באפריל 1974 יצא אלבומה הראשון, "שירי קרר מאת אסנקץ' וורקו" בהוצאת חברת התקליטים האתיופית פיליפס-אתיופיה. האלבום זכה להצלחה מתונה אך נעלם מהשוק לאחר תחילת המהפכה באתיופיה. אף על פי כן, שיריה הושמעו ברדיו בשנות השבעים והיו לפופולריים ביותר. אסנקץ' יצאה לסיבוב הופעות בן 16 שבועות באירופה ובאמריקה בשנת 1987 כחלק מקמפיין ממשלת אתיופיה להודות למדינות שתרמו להם בזמני משבר כלכליים. אסנקץ' עבדה בתיאטרון הלאומי 30 שנה לפני שפרשה בשנת 1989, אם כי המשיכה לפעול בשנות התשעים באופן לא רשמי.
אסנקץ' מזוהה במיוחד עם עגילי אוזניה, שעליהם מוטבע דיוקנו של הקיסר היילה סלסי.

בתחילת שנות התשעים הופיעה אסנקץ' מספר פעמים באירופה. בשנת 1995 הקליטה את התקליטור "Ende Jerusalem" המוקדש למוזיקה אקוסטית ויצא בגרמניה. התקליטור הכיל את ההקלטות האקוסטיות הראשונות שלה. בשנת 1998 קיבלה פרס על מפעל חיים מטעם המועצה לאמנות האתיופית ופרס המדיה ההמונית. בשנת 2003, פורסם דיסק המכיל הקלטות של אסנקץ' משנות השבעים. במקביל שוחררה ביוגרפיה שלה.

אסנקץ' נפטרה ב־14 בספטמבר 2011 בבית החולים "בט זטה" באדיס אבבה. הלווייתה נערכה בקתדרלת סנט טריניטי באדיס אבבה. סרט תיעודי על חייה שכותרתו הייתה "אסנקץ': אומץ, תשוקה וזוהר באתיופיה" יצא בשנת 2013, ובו הוצגו ראיונות עמה בהם היא דנה במוזיקה ובמערכות היחסים שלה לאורך השנים. את הסרט ביימה רחל סמואל, שכינתה את אסנקץ' "אדית פיאף של אתיופיה".

## דיסקוגרפיה

## קישורים חיצוניים

## הערות שוליים

קטגוריה:זמרות אתיופיות
קטגוריה:שחקניות תיאטרון
קטגוריה:אתיופיות שנולדו ב-1985
קטגוריה:אתיופים שנולדו ב-1985
קטגוריה:נפטרות ב-2011
יחסי דרום אפריקה – מצרים

**יחסי דרום אפריקה–מצרים** הם היחסים בין הרפובליקה הערבית של מצרים לבין הרפובליקה של דרום אפריקה. המשלחת הדרום אפריקאית הראשונה במצרים הוקמה בשנת 1942 כקונסוליה כללית. מצרים קיימה יחסים דיפלומטיים עם דרום אפריקה עד 1961.

מצרים אכפה את כל הסנקציות הבינלאומיות על ממשלת דרום אפריקה . לאחר 1979 השתפרו היחסים הלא רשמיים ונרגעו המתחים הצבאיים. שגרירים הוחלפו בין המדינות רק בשנת 1990. מצרים מחזיקה בדרום אפריקה שגרירות בפרטוריה ואילו דרום אפריקה מחזיקה שגרירות בקהיר. שתי המדינות חברות מלאות באיחוד האפריקני, G-24, G77 והמדינות הבלתי-מזדהות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
כלכלה דואלית

**כלכלה דואלית** היא מודל המתאר התפתחות של כלכלה. כלכלה דואלית ידועה גם בשמה השני "מודל לואיס" על שם הממציא שלה סר ויליאם ארתור לואיס. המודל מסביר את התפתחות הכלכלה בתנאים של שינוי תעסוקתי בין שני סקטורים מנותקים, הסקטור האחד נקרא הסקטור הקפיטליסטי והשני נקרא הסקטור המשני. הסקטור הקפיטליסטי על פי לואיס הוא "החלק של הכלכלה שמשתמש בהון שניתן להנפיק מחדש ובכך מזין את הקפיטליסטים." השימוש בהון נשלט על ידי הקפיטליסטים, שהם המעסיקים. הסקטור הקפיטליסטי יכול להיות או פרטי או ציבורי ומאופיין על ידי תשואה גבוהה ושכר גבוה. הסקטור המשני הוגדר על ידי לואיס בתור "החלק הזה בכלכלה שלא משתמש בהון שניתן להנפיק מחדש". הוא בדרך כלל מייצג תעשייה מסורתית, ומאופיין על ידי שכר נמוך ותשואה נמוכה.

## היסטוריה
במקור כלכלה דואלית כפי שתוארה על ידי ארתור לואיס הייתה חלק מהמאמר שכותרתו "התפתחות כלכלית עם תעסוקה בלתי מוגבלת" שנכתב ב-1954. המודל נקרא גם מודל לואיס לזכרו. המאמר פורסם לראשונה בבית ספר במנצ'סטר, המאמר והמודל שנגזר ממנו היו הכרחיים להקמת תשתית עבור תחום הכלכלות המתפתחות. המאמר עצמו תואר בתור המאמר המשפיע ביותר לצורך הבנת ויישום התחום.

## הנחות יסוד של המודל
המודל נוצר מתוך מספר נקודות הנחה:

# לכלכלה בשלבי ההתפתחות שלה יש עודף תעסוקה לא נחוץ בתעשייה המסורתית.
# העובדים בתעשייה המסורתית מעדיפים לעבוד בסקטור הקפיטליסטי בו מוצע להם שכר גבוה יותר.
# המודל מניח שהמשכורות בסקטור הקפיטליסטי הן פחות או יותר קבועות.
# יזמות בסקטור הקפיטליסטית היא יותר רווחית מפני שהם גובים מחיר מעל השכר הקבוע.
# המודל מניח שהרווחים של היזמים יושקעו מחדש בעסק בצורה של הון קבוע.
# המגזר הקפיטליסטי מפותח אומר שהכלכלה עברה מהתבססות על הסקטור המשני להתבססות על הסקטור הקפיטליסטי.

## כלכלה דואלית בישראל
בישראל מודל הכלכלה הדואלית מייצג את ההתנהגות בין מגזר ההיי-טק לבין שאר המגזרים של התעשייה הישראלית. כמו שמתואר במודל במגזר ההיי-טק יש שכר ותשואה גבוהים יותר ובנוסף ההון שמונפק בהיי-טק מושקע בחלקו להשקעות חוזרות בתחום, זאת בניגוד לענפים אחרים בתעשייה הישראלית שבהם השכר הממוצע נמוך יותר ויש בהם עודף תעסוקתי ואין בהם השקעות חוזרות רבות. בישראל מנסים לצאת מהמסלול של הכלכלה הדואלית על ידי השקעות של הממשלה בהתפתחות התעשייה המסורתית. דרור גורוביץ כתב: "מלבד ההי-טק, ישראל היא אי של בינוניות. שאר השוק מפגר עם משכורות נמוכות פריון נמוך וכל שאר השוק נמוך". עוד נאמר על הכלכלה הדואלית בישראל על ידי פרופסור טרכטנברג, ראש המועצה הלאומית לכלכלה במשרד ראש הממשלה בשנת 2007 "יצרנו שלא מדעת, שני עולמות".

## הערות שוליים

קטגוריה:מקרו-כלכלה
סיסו KB-45

**סיסו KB-45** (בפינית : **Sisu KB-45**) היא משאית המוגדרת כמשאית שטח מתוצרת יצרנית הרכב הכבד **Oy Suomen Autoteollisuus Ab**  אשר יוצרה בין השנים 1970–1965 ב-פינלנד

דגם "סיסו KB-45" פותח עבור כוחות ההגנה הפיניים. 18 כלי הרכב הראשונים נמסרו לצבא ההגנה באוגוסט 1965. השימוש העיקרי בהם היה משיכת תותחי הוביצר ותותחי נ"מ. כוחות הביטחון קיבלו 83 יחידות.

בשנת 2008 הוחלף דגם "סיסו KB-45" בדגם "Sisu A2045" 

בשנת 1970 נוסף דגם "Sisu A-45" .

## "סיסו KB-45"

* מסגרת הרכב גמישה ומאפשרת לכל גלגל שנוגע בקרקע להאחז בשטח מחוספס
* תא הנוסעים עשוי סיבי זכוכית ופלדה מהודק על המסגרת משלוש נקודות
* בתא האחסון האחורי - עד 25 נוסעים
* מנוע דיזל
* סוג הנעה : 4x4
* קיבולת מכל דלק : 226 ליטר
* רדיוס סיבוב - 7.6 מטר
* בראש פרויקט בניית דגם "סיסו KB-45" עמד המהנדס "Uoti Hartikainen" שנטל חלק גם בעיצוב הדגם

## תמונות

קובץ:Sisu KB-45 RUK-museo 1.JPG | "סיסו KB-45"
קובץ: Sisu KB-45 RUK-museo 2.JPG| "סיסו KB-45"



קובץ:Leyland 0,400 diesel engine Sisu truck RUK-museo.JPG | "סיסו KB-45" מבט למנוע 6 צילינדרים, מנוע דיזל מתוצרת "Leyland Motors" 


## ראו גם
* סיסו S-321
* סיסו S-21
* סיסו K-50SS

## קישורים חיצוניים

## הערות שוליים

קטגוריה:משאיות
קטגוריה:כלי רכב שהושקו ב-1965
קטגוריה:כלי רכב המורכבים בפינלנד
קטגוריה:כלי רכב צבאיים